உங்களை ஞானவான் என்று சொல்லிக்கொள்கிறீர்கள். (இது சரியா என எண்ணிப் பாருங்கள்) யார் ஞானம் பெற்றவர்? நாதம், விந்து ஆகியவற்றைக் கடந்து எண்ணிப் பார்க்கவேண்டும். தனக்குள் உலாவும் ஆசை என்னும் கானல் நீரையும், அதன் தடுப்பு மலைகளையும் சுட்டுப் பொசுக்கியிருக வேண்டும். மிகப் பெரிய மனவெளியாகிய பரமானந்தம், தான் என்னும் அகந்தை என்னும் இரண்டையும் விட்டிருக்க வேண்டும். நீ உன் விருப்பம் போல உன் விருப்பப்படி வாழக்கூடாது. மௌன நிலையையும் கடந்து அப்பால் நிலைகொண்டு அங்கே தன்னை முடிந்து வைத்துக்கொண்டிருப்பவர்தான் ஞானி.   சாதியிலே தொண்ணூற் றொன்பானாஞ் சாதி சமயத்திற் பதின்மூன்றாம் சமயமாகும் நீதியிலே சிவனுடைய நீதியாகும் நிலைமையிலே வேதாந்த நிலைமையாகும் ஆதியிலே யெங்களூர் கருவூராகும் அந்தத்தில் போயடைவோம் பேரூர்தன்னில் சோதியிலே பரஞ்சோதிக் கூட்டமாகும் சொல்லுதற்கு எங்கள்குலம் சுக்கிலமதாமே .(12) சாதிகள் 98. நான் 99 ஆவது சாதி. சமயங்கள் 12. நானோ 13 ஆவது சமயத்தைச் சேர்ந்தவன். சிவன் நீதிதான் எனக்கு நீதி. வேதாந்தம் போன்றதுதான் என் நிலைமை. ஆதியில் எங்கள் ஊர் தாய்வயிற்றுக் கரு. முடில் போய் அடையும் ஊர் 'பேரூர்'. பரஞ்சோதிக் கூட்டத்தில் வெளிச்சம் போட்டுக்கொண்டிருக்கிறேன். எங்கள் குலம் தந்தை விட்ட விந்து. (வேறு எதையும் நானோ, நாங்களோ சேர்ந்தவர்கள் இல்லை.) பாடல் 6-10 எந்தவூரென்றீர் இருந்தவூர் நீர்கேளீர்